ΚΑΝΟΝΙΣΜΟΣ (ΕΟΚ) αριθ. 611/77 ΤΗΣ ΕΠΙΤΡΟΠΗΣ της 18ης Μαρτίου 1977 περί καθορισμού της ειδικής εισφοράς για τα ζώντα βοοειδή και τα κρέατα βοοειδών εκτός των κατεψυγμένων κρεάτων

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμό (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του βοείου κρέατος(1), όπως τροποποιήθηκε τελευταία από τον κανονισμό (ΕΟΚ) 425/77(2), και κυρίως το άρθρο 10 παράγραφος 5 και το άρθρο 12 παράγραφος 7,

Εκτιμώντας:

ότι η ουσιώδης τροποποίηση της κοινής οργανώσεως αγοράς, στον τομέα του βοείου κρέατος, που έγινε με τον κανονισμό (ΕΟΚ) αριθ. 425/77, παρουσιάζει την ανάγκη προσαρμογής της μεθόδου καθορισμού των εισφορών, που εφαρμόζονται κατά την εισαγωγή προϊόντων καταγωγής και προελεύσεως ορισμένων τρίτων χωρών-

ότι δυνάμει του άρθρου 10 παράγραφος 3 του κανονισμού (ΕΟΚ) αριθ. 805/68, δύναται να καθορίζεται ειδική εισφορά βάσεως κατά την εισαγωγή βοοειδών καταγωγής και προελεύσεως τρίτων χωρών των οποίων η εμπορική διάρθρωση και τα συστήματα παραγωγής ζώντων ζώων είναι ανάλογα εκείνων της Κοινότητος, υπό τον όρο ότι οι χώρες αυτές προβαίνουν σε κανονική διαπίστωση των τιμών-

ότι μετά από επισταμένη εξέταση της καταστάσεως των αγορών τρίτων χωρών η ειδική εισφορά βάσεως δύναται να καθορίζεται για τα βοοειδή τα εισαγόμενα από την Αυστρία, Σουηδία και Ελβετία- ότι οι κυβερνήσεις των τρίτων αυτών χωρών έχουν αναλάβει κυρίως την υποχρέωση να ανακοινώνουν κατά τακτά χρονικά διαστήματα τις τιμές που διαπιστώνονται στις αγορές των χωρών τους-

ότι πρέπει να καθορισθεί η περίοδος για την οποία διαπιστώνεται ο μέσος όρος των τιμών στις αντιπροσωπευτικές αγορές αυτών των τρίτων χωρών καθώς και η ημερομηνία καθορισμού των εισφορών-

ότι πρέπει να καθορισθούν οι λεπτομέρειες διαπιστώσεως των τιμών και κυρίως οι αγορές οι πιο αντιπροσωπευτικές, οι ποιότητες που θα λαμβάνονται υπόψη, η στάθμιση αυτών ανάλογα με τη σχετική σπουδαιότητά τους ως και οι διαρθρώσεις, που ενδεχομένως πρέπει να γίνουν για να καταστούν συγκρίσιμες οι τιμές και κυρίως οι επιδοτήσεις κατά την εξαγωγή, που χορηγούνται από τις εν λόγω τρίτες χώρες-

ότι πρέπει, εξ άλλου οι διαπιστούμενες κατ' αυτό τον τρόπο τιμές κάθε τρίτης χώρας να σταθμίζονται σύμφωνα με τις ποσότητες που εισάγονται γενικά στην Κοινότητα-

ότι ενδείκνυται, εν τούτοις να μην λαμβάνεται υπόψη ο μέσος όρος των τιμών που διαπιστώνεται στις αντιπροσωπευτικές αγορές των τρίτων αυτών χωρών, αν δεν είναι αισθητά ανώτερος της τιμής προσφοράς "ελεύθερο στα σύνορα" της Κοινότητος που αναφέρεται στο άρθρο 10 παράγραφος 2 του κανονισμού (ΕΟΚ) αριθ. 805/68-

ότι οι εν λόγω τρίτες χώρες, λόγω υγειονομικών διατάξεων κυρίως, είναι δυνατόν να λαμβάνουν μέτρα που θα έχουν αντίκτυπο επί των τιμών- ότι, σε μία τέτοια υποθετική περίπτωση, δεν είναι πάντοτε δικαιολογημένο να λαμβάνονται υπόψη οι τιμές αυτές που δεν αντικατοπτρίζουν την κανονική τάση της αγοράς- ότι πρέπει επομένως να προβλεφθούν ορισμένα κριτήρια που να επιτρέπουν στην Επιτροπή να λαμβάνει υπόψη την κατάσταση αυτή-

ότι προς αποφυγή συχνής τροποποιήσεως εισφοράς, πρέπει να προβλέπεται ορισμένο περιθώριο μέσα στο οποίο οι μεταβολές στα στοιχεία υπολογισμού του μέσου όρου των τιμών ο οποίος διαπιστώνεται στις αντιπροσωπευτικές αγορές, να μην επιφέρουν τροποποίηση αυτού του μέσου όρου-

ότι ο κανονισμός (ΕΟΚ) αριθ. 2150/73 της Επιτροπής της 6ης Αυγούστου 1973 περί υπολογισμού της ειδικής τιμής κατά την εισαγωγή χονδρών βοοειδών(3), όπως τροποποιήθηκε από τον κανονισμό (ΕΟΚ) αριθ. 1261/75(4), πρέπει να καταργηθεί-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Βοείου Κρέατος,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Η ειδική εισφορά βάσεως που αναφέρεται στο άρθρο 10 παράγραφος 3 του κανονισμού (ΕΟΚ) αριθ. 805/68 καθορίζεται για τα προϊόντα καταγωγής και προελεύσεως Αυστρίας, Σουηδίας και Ελβετίας.

Άρθρο 2

1. Ο μέσος όρος τιμών που διαπιστώνεται σύμφωνα με το άρθρο 10 παράγραφος 3 εδάφιο δεύτερο του κανονισμού (ΕΟΚ) 805/68 καλύπτει την περίοδο από την 21η ημέρα του προηγουμένου μηνός μέχρι την 20ή ημέρα του μηνός κατά τη διάρκεια του οποίου καθορίζεται η ειδική εισφορά βάσεως.

2. Ο μέσος όρος αυτός ισούται με το μέσο όρο, που σταθμίζεται με τη βοήθεια συντελεστών που καθορίζονται στο παράρτημα I, των τιμών των χονδρών βοοειδών που διαπιστώνονται σε κάθε μία από τις τρίτες χώρες που αναφέρονται στο άρθρο 1.

3. Οι τιμές των χονδρών βοοειδών σε κάθε μία από τις εν λόγω τρίτες χώρες διαπιστώνονται σύμφωνα με το παράρτημα II.

Άρθρο 3

Ο μέσος όρος τιμών, ο οποίος αναφέρεται στο άρθρο 2, θα λαμβάνεται υπόψη μόνο όταν το ύψος του είναι ανώτερο τουλάχιστον κατά μία λογιστική μονάδα ανά 100 χιλιόγραμμα ζώντος βάρους, από την τιμή προσφοράς "ελεύθερο στα σύνορα" της Κοινότητος, που καθορίζεται σύμφωνα με το άρθρο 10 παράγραφος 2 του κανονισμού (ΕΟΚ) αριθ. 805/68.

Άρθρο 4

Στην περίπτωση κατά την οποία μία ή περισσότερες από τις τρίτες χώρες, που αναφέρονται στο άρθρο 1, θεσπίζουν μέτρα, κυρίως για λόγους κτηνιατρικούς ή υγειονομικούς, που επηρεάζουν τις τιμές που σημειώνονται στις αγορές, η Επιτροπή δύναται να λαμβάνει υπόψη τις τελευταίες τιμές που σημειώνονται στην ή στις αγορές των εν λόγω τρίτων χωρών, πριν από την εφαρμογή των μέτρων αυτών.

Άρθρο 5

Αν ο μέσος όρος τιμών, που υπολογίζεται σύμφωνα με τα προηγούμενα άρθρα, διαφέρει λιγώτερο από 0,50 της λογιστικής μονάδος, ανά 100 χιλιόγραμμα ζώντος βάρους από αυτόν που ελήφθη υπόψη προηγουμένως για τον υπολογισμό της εισφοράς, αυτός ο τελευταίος δύναται να διατηρηθεί.

Άρθρο 6

1. Οι εφαρμόσιμες ειδικές εισφορές καθορίζονται σύμφωνα με το άρθρο 12 του κανονισμού (ΕΟΚ) αριθ. 805/68 προ της 27ης ημέρας κάθε μηνός. Εφαρμόζονται δε από την πρώτη Δευτέρα του επομένου μηνός. Πάντως, για τον πρώτο καθορισμό εφαρμόζονται από την 1η Απριλίου 1977.

2. Οι εφαρμοζόμενες εισφορές τροποποιούνται στο διάστημα μεταξύ δύο καθορισμών, σε περίπτωση τροποποιήσεως της ειδικής εισφοράς βάσεως ή σε συνάρτηση προς τη μεταβολή των καταχωρηθεισών τιμών στις αντιπροσωπευτικές αγορές της Κοινότητος που αναφέρονται στο άρθρο 12 του κανονισμού (ΕΟΚ) αριθ. 805/68.

Άρθρο 7

Ο κανονισμός (ΕΟΚ) αριθ. 2150/73, καταργείται από την 31η Μαρτίου 1977.

Άρθρο 8

Ο παρών κανονισμός αρχίζει να ισχύει την επομένη της δημοσιεύσεως του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται για πρώτη φορά για τον υπολογισμό των εισφορών που ισχύουν από 1ης Απριλίου 1977.

Ο παρών κανονισμός είναι δεσμευτικός ως προς όλα του τα μέρη και ισχύει άμεσα σε κάθε Κράτος μέλος.

Έγινε στις Βρυξέλλες, στις 18 Μαρτίου 1977.

Για την Επιτροπή

Finn GUNDELACH

Αντιπρόεδρος

(1) ΕΕ αριθ.Ν 148 της 28.6.1968, σ. 24.

(2) ΕΕ αριθ. Ν 61 της 5.3.1977, σ. 1.

(3) ΕΕ αριθ. Ν 219 της 7.8.1973, σ. 15.

(4) ΕΕ αριθ. Ν 126 της 17.5.1975, σ. 18.

ΠΑΡΑΡΤΗΜΑ I

Συντελεστές που χρησιμοποιούνται για τον καθορισμό του μέσου όρου των τιμών που σημειώνονται στις αντιπροσωπευτικές αγορές των τρίτων χωρών "" ID="1">Αυστρία> ID="2">72"> ID="1">Σουηδία> ID="2">25"> ID="1">Ελβετία> ID="2">3">

ΠΑΡΑΡΤΗΜΑ II

Α. ΑΥΣΤΡΙΑ

1. Αντιπροσωπευτικές αγορές:

Linz, Salzburg, Wien (αριθμητικός μέσος όρος)

2. Κατηγορίες και συντελεστές:

"" ID="1">Stiere> ID="2">53"> ID="1">Ochsen> ID="2">4"> ID="1">Kalbinnen> ID="2">10"> ID="1">Kuehe> ID="2">33">

Β. ΣΟΥΗΔΙΑ

1. Αντιπροσωπευτικές αγορές και συντελεστές σταθμίσεως:

Stockholm (67), Goeteborg (33)

2. Κατηγορίες, ποιότητες και συντελεστές:

"" ID="1">Ko och tjur> ID="2">Klass 1> ID="3">49> ID="4">31,3"> ID="1">Ko och tjur> ID="2">Klass 2> ID="3">46> ID="4">13,5"> ID="1">Ungtjur> ID="2">Klass EP +> ID="3">56> ID="4">12,8"> ID="1">Ungtjur> ID="2">Klass 1 +> ID="3">54> ID="4">11,6"> ID="1">Ungtjur> ID="2">Klass 2> ID="3">51> ID="4">3,4"> ID="1">Kokviga+kviga+stut> ID="2">Klass EP +> ID="3">53> ID="4">4,9"> ID="1">Kokviga+kviga+stut> ID="2">Klass 1 +> ID="3">51> ID="4">14,1"> ID="1">Kokviga+kviga+stut> ID="2">Klass 2> ID="3">48> ID="4">8,4">

3. Διορθωτικά ποσά που προστίθενται στις καταχωρηθείσες τιμές:

"" ID="1">Ko och tjur> ID="2">72,00Skr/100 kg"> ID="1">Ungtjur> ID="2">92,00 Skr/100 kg"> ID="1">Kokviga+kviga+stut> ID="2">81,50 Skr/100 kg">

Γ. ΕΛΒΕΤΙΑ

1. Αντιπροσωπευτική αγορά (κέντρον καταγραφής τιμών):

Βέρνη

2. Κατηγορίες, ποιότητες και συντελεστές:

"" ID="1">Genisses et boeufs A> ID="2">18,8"> ID="1">Genisses et boeufs B> ID="2">9,9"> ID="1">Genisses et boeufs C> ID="2">2,6"> ID="1">Genisses et boeufs D> ID="2">1,7"> ID="1">Vaches A> ID="2">4,7"> ID="1">Vaches B> ID="2">3,1"> ID="1">Vaches C> ID="2">14,6"> ID="1">Vaches D> ID="2">14,0"> ID="1">Vaches E> ID="2">15,6"> ID="1">Taureaux A 1> ID="2">7,5"> ID="1">Taureaux A 2> ID="2">2,4"> ID="1">Taureaux B 1> ID="2">2,0"> ID="1">Taureaux B 2> ID="2">1,2"> ID="1">Taureaux C> ID="2">1,0"> ID="1">Taureaux D> ID="2">0,5"> ID="1">Taureaux E> ID="2">0,4">